L 302/78
RO
Jurnalul Oficial al Uniunii Europene
22.11.2022
2.3.
Vehicul în modul de încărcare 1 sau modul de încărcare 2 (încărcare cu curent alternativ fără comunicare).
2.3.1.
Stație de încărcare/rețeaua electrică Priza de alimentare poate fi amplasată oriunde în locul de încercare în următoarele condiții:
— priza (prizele) trebuie să fie amplasată (amplasate) pe planul solului (ALSE) sau pe podea (OTS);
— lungimea fasciculului de cabluri dintre priza pentru rețeaua electrică și AMN trebuie să fie cât mai mică posibil, dar nu neapărat aliniată cu fasciculul de cabluri de încărcare;
— fasciculul de cabluri trebuie plasat cât mai aproape posibil de planul solului (ALSE) și podea (OTS).
2.3.2.
Rețea artificială Rețeaua de alimentare se aplică vehiculului prin rețele artificiale (AMN) de 50 μH/50 Ω (a se vedea anexa 8 clauza 4).
AMN se montează direct pe planul solului (ALSE) sau pe podea (OTS).
Carcasa AMN trebuie să fie conectată la planul solului (ALSE) sau conectată la împământarea de protecție (OTS, de exemplu, o tijă de împământare).
La portul de măsurare al fiecărei AMN trebuie conectată o sarcină de 50 Ω.
2.3.3.
Fascicul de cabluri de încărcare Fasciculul de cabluri de încărcare trebuie plasat în linie dreaptă între AMN și priza de încărcare a vehiculului și trebuie să fie direcționat perpendicular pe axa longitudinală a vehiculului (a se vedea figurile 3d și 3e).
Lungimea proiectată a fasciculului de cabluri de la partea laterală a AMN până la partea laterală a vehiculului trebuie să fie de 0,8 (+0,2/-0) m, astfel cum se indică în figurile 3d și 3e.
Pentru un fascicul de cabluri mai lung, lungimea rămasă a cablului se pliază în acordeon, alegând o lățime mai mică de 0,5 m, aproximativ în jurul mijlocului distanței dintre AMN și vehicul.
Dacă nu este practic să se procedeze astfel din cauza volumului sau a rigidității cablajului sau pentru că încercarea este efectuată la instalația unui utilizator, amplasamentul excesului de cablaj trebuie menționat cu precizie în raportul de încercare.
Fasciculul de cabluri de încărcare de pe partea laterală a vehiculului trebuie să rămână vertical la o distanță de 100 mm (+ 200/-0 mm) de caroseria vehiculului.
Fasciculul de cabluri trebuie plasat pe un material neconductor, cu o permitivitate relativă scăzută (dielectricconstant) (εr ≤ 1,4), la (100 ± 25) mm deasupra planului solului (ALSE) sau podelei (OTS).
2.4.
Vehicul în modul de încărcare 3 (încărcare cu curent alternativ cu comunicare) sau modul 4 (încărcare cu curent continuu cu comunicare)
2.4.1.
Stație de încărcare/rețeaua electrică Stația de încărcare poate fi plasată în locul de încercare sau în afara locului de încercare.
În cazul în care comunicarea locală/privată între vehicul și stația de încărcare poate fi simulată, stația de încărcare poate fi înlocuită cu alimentarea de la rețeaua de alimentare cu curent alternativ.